On niinkuin mulle ne laulaisi
On niinkuin mulle ne laulaisi
 nuo metsälammen laineet,
 on niinkuin ne tietäisi tarkalleen
 mun tunteet ja tyhjät toiveet.

 Tai on kuin itkisi itsekseen
 sen rannat ja kuulas pinta,
 ja on kuin kyyneltulvasta
 myös uhkuisi munkin rinta.

 Oi laineet mulle te laulakaa,
 tai ennen itkekäätte!
 Nyt kauvas – minne tiedä en –
 te kulkijan menevän näätte.